Prilog 10.

MINIMALNI SADRŽAJ GARANCIJE ZA PREDUJAM

Uvjet za isplatu predujma je dostava PT1  pravovaljane činidbene bankovne garancije.

Kako bi garancija bila pravovaljana i sukladno tome odobrena od strane PT1, mora zadovoljiti navedeni minimalni sadržaj:

1.	Osnovni podaci o banci, nalogodavcu (korisnik bespovratnih sredstava), jasna definicija korisnika garancije (PT1)

2.	Predmet i opseg garancije, odnosno poslovna i pravna osnova garantirane obveze - referenca na odluku/ugovor o dodjeli bespovratnih sredstava i njegovu odredbu o obavezi dostave garancije

3.	Iznos i valuta garancije - garantirani iznos na garanciji mora biti izražen u kunama

4.	Isplata po garanciji - obveza banke da na prvi pisani poziv, bezuvjetno i bez prigovora u roku naznačenom u pisanom pozivu isplati iznos sredstava koji ne može prijeći naznačeni maksimalni iznos sredstava

5.	Nastup garantnog slučaja i poziv na plaćanje po garanciji - korisnik garancije dostavlja poziv na plaćanje banci u kojem konstatira da nalogodavatelj po garanciji nije izvršio svoje obveze

6.	Stupanje garancije na snagu - danom uplate predujma na račun nalogodavca

7.	Rok važenja garancije - ne kraće od 120 dana nakon završetka provedbe projektnih aktivnosti
8.	Odredba o neprenosivosti garancije - garancija nije prenosiva
9.	Odredba koja određuje da izmjene i dopune ugovora o bespovratnim sredstvima ne oslobađaju banku od plaćanja po garanciji
10.	Mjerodavno pravo - hrvatsko / odredba o nadležnosti redovnih sudova
11.	Odredba o dostavljanju poziva za plaćanje (zahtjev korisnika garancije za plaćanje mora biti potpisan od strane osobe ovlaštene za zastupanje korisnika garancije).

Garancija mora biti izdana na hrvatskom jeziku i latiničnom pismu, na memorandumu banke. Važeća je uz potpis ovlaštene osobe. Garancija se ne smije perforirati niti savijati, jer time postaje nevažeća za PT1/PT2.
 Ovaj poziv se financira iz Europskog fonda za regionalni razvoj